Пейо Яворов
Житейски дребни грижи…

chitanka.info

Житейски дребни грижи са всичко похабили —

размислиш ли, неволно сърцето те боли;

а блянове такива… С кого ли, боже мили,

с кого душевни мъки човек да сподели?

Орел затворен в клетка, тревожен дух отпада

и дреме полусънен в желана самота;

търпи ли се оная убийствена досада от

хорската пазарна и жалка суета?

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.